Aveng bank R133 m. vir spoorweg-filiaal | Netwerk24
Deur Hanlie Stadler 28 Mei 2019 11:18
Aveng het bevestig dat die verkoop van Aveng Rail, wat reeds in Oktober 2018 aangekondig is, voltooi is.
Aveng Rail is vir R133 miljoen aan Mathupha Capital verkoop.
Aveng gaan die geld gebruik om sy skuldvlakke te verminder.
Die konstruksiefirma het in 2018 bekend gemaak hy gaan al sy filiale verkoop met die uitsondering van McConnell Dowell, sy Australiese konstruksie-en-mynbou-filiaal, en sy plaaslike mynbou-filiaal Moolmans, wat onder meer oopgroefmyne bedryf en mynskagte sink.
Aveng wil ook sy Suid-Afrikaanse konstruksie-afdeling, Grinaker LTA, verkoop, maar sê in Dinsdag se Sens-verklaring hy gaan net verkoop indien hy waarde kan realiseer.
Meer oor: Aveng | Transaksie | Verkoop